Għaliha din kienet is-seba' darba li rebħet dan l-unur li hija rċeviet quddiem udjenza li qamet iċċaqcpilha. Viżibilment emozzjonata, fid-diskors tagħha Lorena qalet li li lanqas trid temmen li rċeviet l-ewwel unur ta' David di Donatello aktar minn 60 sena ilu iżda fis-serata tal-bieraħ qed tħoss l-emozzjoni daqslikieku kienet l-ewwel darba. "Anżi l-emozzjoni hija ikbar," qalet l-attriċi li rebħet dan l-unur għall-interpretazzjoni tagħha ta' Madame Rosa fil-film La Vita Davanti, jew kif wieħed jista' jsegwih bħala The Life Ahead fuq Netflix. Aqra wkoll: Wara snin twal wieqfa, Sophia Loren tirritorna bħala attriċi "Forsi dan kien l-aħħar film tiegħi. Jien mingħajr iċ-ċinema ma nistax ngħix," ikkummentat l-attriċi waqt li qalet ukoll li se tkun qed taqsam dan l-unur mal-attur ta' 12-il sena Ibrahima Gueye li ħadem magħha f'dan il-film li kellu direzzjoni ta' binha Edoardo Ponti. Ritratt: muntaġġ mill-filmat